Document ID: 31985R0631

KOMISSION ASETUS (ETY) N:o 631/85,
annettu 12 päivänä maaliskuuta 1985,
naudanliha-alan erityisen vientituen myöntämisen edellytyksistä annetun asetuksen (ETY) N:o 32/82 muuttamisesta kolmannen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(), sellaisena kuin se on viimeksi muutettuna Kreikan liittymisasiakirjalla, ja erityisesti sen 18 artiklan 6 kohdan,
sekä katsoo, että
komission asetuksessa (ETY) N:o 32/82(), sellaisena kuin se on viimeksi muutettuna asetuksella (ETY) N:o 2304/82(), määritellään naudanliha-alan erityisen vientituen myöntämisen edellytykset; jottei mitään tuotteita vaihdettaisi, säädetään ettei kyseisiä tuotteita voida käsitellä maataloustuotteiden vientituen ja positiivisten valuutan tasausmaksujen ennakolta maksamisen soveltamista koskevista yksityiskohtaisista säännöistä 31 päivänä maaliskuuta 1980 annetun komission asetuksen (ETY) N:o 798/80(), sellaisena kuin se on viimeksi muutettuna asetuksella (ETY) N:o 1663/81(), 4 artiklan 5 kohdan 2, 3 ja 4 alakohdassa tarkoitetulla tavalla,
kauppakäytäntöön liittyvistä syistä on kuitenkin suotavaa sallia kyseisten tuotteiden pakkaaminen siten, että kunkin tuotteen tunnistemerkintä tai sinetti jää näkyviin pakkauksen ulkopuolelle mahdollisen tavaroiden vaihtamisen estämiseksi, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 32/82 2 artiklan 2 kohdan toiseen alakohtaan virke seuraavasti:
"Toimivaltaiset viranomaiset voivat kuitenkin sallia tuotteiden pakkaamiseen siten, että kunkin tuotteen 3 artiklan toisessa kohdassa mainittu tunnistemerkintä tai sinetti jää näkyviin."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä maaliskuuta 1985.

Labels: 3
17